CELEX: 62015TN0278
Language: da
Date: 2015-06-01 00:00:00
Title: Sag T-278/15 P: Appel iværksat den 1. juni 2015 af Tjenesten for EU’s Optræden Udadtil (EEAS) til prøvelse af Personalerettens dom af 18. marts 2015 i sag F-51/14

7.9.2015   
            
            
               DA
            
            
               Den Europæiske Unions Tidende
            
            
               C 294/72
            
         Appel iværksat den 1. juni 2015 af Tjenesten for EU’s Optræden Udadtil (EEAS) til prøvelse af Personalerettens dom af 18. marts 2015 i sag F-51/14
   (Sag T-278/15 P)
   (2015/C 294/87)
   Processprog: fransk
   
      Parter
   
   
      Appellant: Tjenesten for EU’s Optræden Udadtil (EEAS) (ved S. Marquardt og M. Silva, som befuldmægtigede)
   
      Den anden part i appelsagen: KL (Bruxelles, Belgien)
   
      Appellantens påstande
   
   
               —
            
            
               Personalerettens dom (Tredje Afdeling) af 18. marts 2015 i sag F-51/14 ophæves.
            
         
               —
            
            
               Appellanten gives medhold i de i første instans nedlagte påstande.
            
         
               —
            
            
               Manuel Jaime Ribeiro Sinde Monteiro tilpligtes at betale sagens omkostninger.
            
         
      Anbringender og væsentligste argumenter
   
   Til støtte for appellen har appellanten fremsat seks anbringender, hvoraf nogle vedrører bedømmelsessystemet og andre forfremmelsessystemet.
   
               —
            
            
               Om bedømmelsessystemet
               
                           1.
                        
                        
                           Første anbringende vedrører tilsidesættelse af tjenestemandsvedtægtens artikel 43, reglerne om fordeling af bevisbyrden, forbuddet mod at træffe afgørelse ultra petita og appellantens ret til forsvar.
                        
                     
                           2.
                        
                        
                           Andet anbringende vedrører tilsidesættelse af grænserne for domstolskontrollen. Appellanten har gjort gældende, at Personaleretten i den appellerede dom flere gange overskrider grænserne for dens kontrol og synes at ville pålægge appellanten at vedtage et bestemt bedømmelsessystem.
                        
                     
                           3.
                        
                        
                           Tredje anbringende vedrører en retlig fejl hvad angår et ikke talbaseret bedømmelsessystems manglende objektivitet og en tilsidesættelse af tjenestemandsvedtægtens artikel 43.
                        
                     
         
               —
            
            
               Om forfremmelsessystemet
               
                           4.
                        
                        
                           Fjerde anbringende vedrører tilsidesættelse af forbuddet mod at træffe afgørelse ultra petita og af appellantens ret til forsvar.
                        
                     
                           5.
                        
                        
                           Femte anbringende vedrører tilsidesættelse af reglerne om fordeling af bevisbyrden.
                        
                     
                           6.
                        
                        
                           Sjette anbringende vedrører en retlig fejl hvad angår appellantens tilsidesættelse af tjenestemandsvedtægtens artikel 45.